Id-Deċiżjoni tal-Kunsill
tat-22 ta' Marzu 1971
dwar it-tisħiħ tal-kooperazzjoni bejn il-banek ċentrali ta' l-Istati Membri tal-Komunità Ekonomika Ewropea
(71/142/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi il-Komunità Ekonomika Ewropea, u partikolarment l-Artikolu 105(1) tiegħu,
Wara li kkunsidra il- finali tal-Konferenza tal-Kapijiet tal-Istat jew tal-Gvern li saret fl-Aja fil-1 u fit-2 ta' Diċembru 1969, u partikolarment il-punt 8 tagħha;
Wara li kkunsidra r- Riżoluzzjoni tal-Kunsill u tar-Rappresentattivi tal-Gvernijiet tal-Istati Membri tat-22 ta' Marzu 1971 [1] rigward il-fażi tal-istabbeliment ta' l-Unjoni Ekonomika Monetarja fil-Komunità, u partikolarment il-punt III (5) tagħha;
Wara li kkunsidra r-Rakkomandazzjoni tal-Kummissjoni,
Wara li kkunsidra l-opinjoni tal-Parlament Ewropew,
Billi r-Reżoluzzjoni msemmija hawn fuq tipprovdi li l-kooperazjoni bejn il-banek ċentrali għandha tkun imsaħħa;
ADOTTA DIN ID-DEĊIŻJONI:
Artikolu 1
L-Istati Membri għandhom jikkoordinaw l-istrateġija monetarja tagħhom u fir-rigward tal-linji ta' gwida rigward l-istrateġija ekonomika ġenerali stabbilita mill-Kunsill.
Artikolu 2
F'dan il-qafas, il-banek ċentrali għandhom ikunu mistiedna, fil-limiti tal-poteri tagħhom u tar-reponsabbiltajiet ripsettivi tagħhom:
(a) li jikkoordinaw l-istrateġiji monetarji tagħhom u l-materji ta' kreditu, fi ħdan il-Kumitat ta' Gvernaturi ta' Banek Ċentrali;
(b) li jistabilixu linji ta' gwida ġenerali li għandhom ikunu segwiti minn kull wieħed minnhom, partikolarment fir- rigward tat-tendenza tal-likwidità tal-banek, it-termini għall-forniment tal-kreditu u l-livell tar-rati ta' l-imgħax;
(ċ) li jistabbilixxu metodi prattiċi għall-applikazzjoni ta' din il-proċedura.
Artikolu 3
Din id-Deċisjoni hija indirizzata lill-Istati Membri.
Magħmula fi Brussel, fit-22 ta' Marzu 1971.